**STUDIEORDNING**

**Diplomuddannelse i uddannelses-, erhvervs- og karrierevejledning**

**August 2025**

[1. Indledning 3](#_Toc200630493)

[2. Uddannelsens formål 3](#_Toc200630494)

[3. Uddannelses varighed 3](#_Toc200630495)

[4. Uddannelsens titel 4](#_Toc200630496)

[5. Adgangskrav 4](#_Toc200630497)

[6. Uddannelsens mål for læringsudbytte, struktur og indhold 4](#_Toc200630498)

[6.1 Uddannelsens mål for læringsudbytte 4](#_Toc200630499)

[6.2 Uddannelsens struktur 5](#_Toc200630500)

[7. Afgangsprojekt 6](#_Toc200630501)

[7.1 Læringsmål for afgangsprojektet: 6](#_Toc200630502)

[8. Uddannelsens pædagogiske tilrettelæggelse 7](#_Toc200630503)

[8.1 Undervisnings- og arbejdsformer 7](#_Toc200630504)

[8.2 Evaluering 9](#_Toc200630505)

[9. Prøver og bedømmelse 9](#_Toc200630506)

[10. Merit og realkompetencevurdering 9](#_Toc200630507)

[11. Censorkorps 9](#_Toc200630508)

[12. Studievejledning 9](#_Toc200630509)

[13. Klager og dispensation 10](#_Toc200630510)

[14. Overgangsordninger 10](#_Toc200630511)

[15. Retsgrundlag 10](#_Toc200630512)

[Bilag 1 ”Obligatoriske moduler” 11](#_Toc200630513)

[Modul Ob1: Vejledning og vejleder 11](#_Toc200630514)

[Modul Ob2: Vejledning og individ 12](#_Toc200630515)

[Modul Ob3: Vejledning og samfund 13](#_Toc200630516)

[Bilag 2 ”Valgfrie moduler inden for uddannelsens faglige område” 14](#_Toc200630517)

[Modul Vf1: Valg og valgprocesser – teorier og praksisformer 14](#_Toc200630518)

[Modul Vf2: Professionel vejledning i uddannelsesinstitutioner 15](#_Toc200630519)

[Modul Vf3: Særlige vejledningsbehov 16](#_Toc200630520)

[Modul Vf4: Karrierevejledning af voksne 17](#_Toc200630521)

[Modul Vf5: Karrierelæring 18](#_Toc200630522)

[Modul Vf6: Karrierevejledning og kulturbevidsthed 19](#_Toc200630523)

[Modul Vf7: Mentorskaber og mentorordninger 20](#_Toc200630524)

[Modul Vf8: Kollektive vejledningsformer 21](#_Toc200630525)

[Modul Vf9: Vejledning og digitale medier 22](#_Toc200630526)

[Modul Vf10: Koordinerende funktioner i professionel vejledning 23](#_Toc200630527)

[Modul Vf11: Karrierevejledning og bæredygtighed 24](#_Toc200630528)

[Bilag 3 ”Prøveformer og prøvers tilrettelæggelse” 25](#_Toc200630529)

[Generelle bestemmelser 25](#_Toc200630530)

[Formålet med prøverne 25](#_Toc200630531)

[Tilmelding til prøver samt afholdelse af syge- og omprøve 25](#_Toc200630532)

[Tilmelding 25](#_Toc200630533)

[Omprøve og sygeprøve 25](#_Toc200630534)

[Prøveformer 25](#_Toc200630535)

[Skriftlige prøver 25](#_Toc200630536)

[Mundtlige prøver 26](#_Toc200630537)

[Kombinationsprøver 27](#_Toc200630538)

[Særlige forhold 29](#_Toc200630539)

[Anvendelse af hjælpemidler 29](#_Toc200630540)

[Det anvendte sprog ved prøven 29](#_Toc200630541)

[Særlige prøvevilkår 29](#_Toc200630542)

[Brug af egne og andres arbejder 30](#_Toc200630543)

[Bedømmelse 30](#_Toc200630544)

[Bedømmelse af den studerendes formulerings - og staveevne 30](#_Toc200630545)

[Klage og anke 30](#_Toc200630546)

# 1. Indledning

Diplomuddannelse i uddannelses, - erhvervs- og karrierevejledning er en erhvervsrettet videregående uddannelse udbudt efter lov om erhvervsrettede grunduddannelser og videregående uddannelser (videreuddannelsessystemet) for voksne (VFV-loven) og efter bestemmelserne om tilrettelæggelse af deltidsuddannelser i lov om åben uddannelse (erhvervsrettet voksenuddannelse) m.v. Uddannelsen er omfattet af reglerne i Bekendtgørelse om diplomuddannelser.

Uddannelsen hører under det social- og samfundsfaglige område i Bekendtgørelse om diplomuddannelser.

Studieordningen er udarbejdet i fællesskab af de institutioner, som er godkendt af Uddannelses- og Forskningsministeriet til udbud af denne uddannelse. Studieordningen finder anvendelse for alle godkendte udbud af uddannelsen, og ændringer i studieordningen kan kun foretages i et samarbejde mellem de udbydende institutioner.

Følgende uddannelsesinstitutioner er ved denne studieordnings ikrafttræden godkendt til udbud af Diplomuddannelse i uddannelses, - erhvervs- og karrierevejledning:

* Københavns Professionshøjskole
* UCL Erhvervsakademi og professionshøjskole
* Professionshøjskolen Absalon
* University College Syd
* VIA University College

Ved udarbejdelse af den fælles studieordning og væsentlige ændringer heraf tager institutionerne kontakt til aftagerne og øvrige interessenter samt indhenter en udtalelse fra censorformandskabet, jf. eksamensbekendtgørelsen.

Studieordningen og væsentlige ændringer heraf træder i kraft ved et semesters begyndelse og skal indeholde de fornødne overgangsordninger.

Studieordningen har virkning fra den **1.august 2025**

# 2. Uddannelsens formål

Formålet med Diplomuddannelse i uddannelses, - erhvervs- og karrierevejledning er at kvalificere den uddannede til selvstændigt at varetage funktioner og udviklingsorienterede opgaver inden for uddannelses-, erhvervs- og karrierevejledning samt at udvikle egen praksis. Endvidere er formålet at kvalificere den studerende til selvstændigt at indgå i tværsektorielt samarbejde i såvel offentlige som private virksomheder, institutioner, forvaltninger m.v.

Formålet ligger inden for fagområdets formål, som fastsat i Bekendtgørelse om diplomuddannelser.

# 3. Uddannelses varighed

Uddannelsen er normeret til 1 studenterårsværk. 1 studenterårsværk er en heltidsstuderendes arbejde i 1 år og svarer til 60 ECTS (European Credit Transfer System).

ECTS-point er en talmæssig angivelse for den totale arbejdsbelastning, som gennemførelsen af en uddannelse eller et modul er normeret til. I studenterårsværket er indregnet arbejdsbelastningen ved alle former for uddannelsesaktiviteter, der knytter sig til uddannelsen eller modulet, herunder skemalagt undervisning, selvstudie, projektarbejde, udarbejdelse af skriftlige opgaver, øvelser og cases, samt eksaminer og andre bedømmelser.

# 4. Uddannelsens titel

Uddannelsen giver den uddannede ret til at anvende betegnelsen Diplom i uddannelses-, erhvervs- og karrierevejledning (DUEK) og den engelske betegnelse er Diploma of Educational, Vocational and Career Guidance jf. bekendtgørelse for diplomuddannelser.

# 5. Adgangskrav

Adgang til optagelse på Diplomuddannelse i uddannelses-, erhvervs- og karrierevejledning eller enkelte moduler herfra er betinget af, at ansøgeren har gennemført en relevant adgangsgivende uddannelse mindst på niveau med en erhvervsakademiuddannelse eller en relevant videregående voksenuddannelse samt at ansøger har mindst 2 års relevant erhvervserfaring efter gennemført adgangsgivende uddannelse.

Der kan optages ansøgere, der ikke har gennemført en relevant adgangsgivende uddannelse som ovenfor nævnt, men som ud fra en konkret vurdering skønnes at have uddannelsesmæssige forudsætninger, der kan sidestilles hermed.

Institutionen optager endvidere ansøgere, der efter individuel kompetencevurdering i § 15 a i Lov om erhvervsrettet grunduddannelse og videregående uddannelse (videreuddannelsessystemet) for voksne har realkompetencer, der anerkendes som svarende til adgangsbetingelserne.

# 6. Uddannelsens mål for læringsudbytte, struktur og indhold

## 6.1 Uddannelsens mål for læringsudbytte

Uddannelsens mål er, at den studerende udvikler teoretiske og praktiske kompetencer til at vejlede børn, unge og voksne om valg og gennemførelse af uddannelse og om valg af erhverv og i denne sammenhæng kan inddrage deres interesser og personlige forudsætninger samt den samfundsmæssige og erhvervsmæssige udvikling.

Den færdiguddannede vejleder skal kunne bidrage selvstændigt til organisering, evaluering og kvalitetsudvikling af vejledning.

**Læringsmål:**

**Viden**

* Skal have viden om teori, metode og praksis inden for uddannelses-, erhvervs- og karrierevejledning
* Skal kunne forstå og reflektere over fagområdets teorier, metoder og praksis

**Færdigheder**

* Skal kunne anvende færdigheder, metoder og redskaber, der knytter sig til ansættelse inden for uddannelses-, erhvervs- og karrierevejledning
* Skal kunne vurdere teoretiske og praktiske problemstillinger i vejledningsindsatsen samt begrunde og vælge relevante løsningsmodeller
* Skal kunne formidle vejledningsfaglige problemstillinger og løsningsmodeller til fagfæller, samarbejdspartnere og brugere

**Kompetencer**

* Skal kunne håndtere komplekse og udviklingsorienterede situationer i studie- og praksissammenhænge
* Skal selvstændigt og professionelt kunne indgå i fagligt og tværfagligt samarbejde
* Skal kunne identificere egne læringsbehov og strukturere egen læring i forskellige læringsmiljøer

## 6.2 Uddannelsens struktur

Obligatoriske moduler jf. bilag 1

Uddannelsens obligatoriske moduler omfatter i alt 45 ECTS-point:

Vejledning og vejleder. 10 ECTS-point

Vejledning og individ. 10 ECTS-point

Vejledning og samfund. 10 ECTS-point

Afgangsprojekt.15 ECTS-point

For uddybning af læringsmål, indhold og omfang af de obligatoriske moduler henvises til bilag 1.

Valgfrie moduler jf. bilag 2

Uddannelsen omfatter valgfrie moduler, der for den enkelte studerende skal udgøre i alt 15 ECTS-point:

Valg og valgprocesser – teorier og praksisformer. 10 ECTS-point

Professionel vejledning i uddannelsesinstitutioner.10 ECTS-point

Særlige vejledningsbehov. 10 ECTS-point

Karrierevejledning af voksne. 10 ECTS-point

Karrierelæring. 5 ECTS-point

Karrierevejledning og kulturbevidsthed. 5 ECTS-point

Mentorskaber og mentorordninger. 5 ECTS-point

Kollektive vejledningsformer. 10 ECTS-point

Vejledning og digitale medier. 5 ECTS-point

Koordinerende funktioner i professionel vejledning. 10 ECTS-point

Karrierevejledning og bæredygtighed. 5 ECTS-point

For uddybning af læringsmål, indhold og omfang af de valgfrie moduler inden for uddannelsens faglige område henvises til bilag 2.

Den studerende kan desuden vælge moduler uden for uddannelsens faglige område, dog højst 15 ECTS-point. Institutionen vejleder om valg af moduler uden for uddannelsens faglige område.

Afgangsprojekt

Afgangsprojektet på 15 ECTS-point afslutter uddannelsen. Afgangsprojektet skal dokumentere, at uddannelsens mål for læringsudbytte er opnået. Afgangsprojektets emne skal ligge inden for uddannelsens faglige område og formuleres, så eventuelle valgfag uden for uddannelsens faglige område inddrages. Institutionen godkender emnet.

Forudsætningen for indstilling til prøve i afgangsprojektet er at den studerende har bestået obligatoriske og valgfrie moduler svarende til 45 ECTS-point.

# 7. Afgangsprojekt

Formålet med afgangsprojektet er, at den studerende dokumenterer kompetencer til at identificere, analysere og vurdere problemstillinger af relevans for uddannelses-, erhvervs- og karrierevejledningens område. Der lægges endvidere vægt på, at den studerende anskueliggør mulige handlinger, løsninger og udvikling af praksis, som baserer sig på inddragelse af relevante teoridannelser, metoder og empiriske data.

## 7.1 Læringsmål for afgangsprojektet:

Viden

* Skal have viden om forskellige videnskabsteoretiske tilgange til uddannelses- og erhvervs- og karrierevejledning
* Skal have viden om uddannelses-, erhvervs- og karrierevejledningens teori, metode og praksis samt evaluering og kvalitetsudvikling
* Skal kunne forstå og reflektere over uddannelses-, erhvervs- og karrierevejledningens teori, metode og praksis i såvel et individ- som et samfundsperspektiv

Færdigheder

* Skal kunne anvende, analysere og vurdere forsknings- forsøgs- og udviklingsarbejde af betydning for uddannelses-, erhvervs- og karrierevejledning
* Skal kunne anvende, vurdere og begrunde metoder og færdigheder til vejledning og identificering af vejledningsbehov
* Skal kunne formidle faglige problemstillinger og overvejelser til interne og eksterne samarbejdspartnere

Kompetencer

* Skal kunne håndtere empiri med inddragelse af metodiske og videnskabsteoretiske overvejelser for herigennem at belyse og bearbejde komplekse og udviklingsorienterede problemstillinger inden for uddannelses-, erhvervs- og karrierevejledning
* Skal selvstændigt kunne indgå i faglige fællesskaber og tværfagligt samarbejde inden for rammerne af en professionel etik for uddannelses-, erhvervs- og karrierevejledning
* Skal kunne identificere egne behov for læring og udvikle egen viden, færdigheder og kompetencer på baggrund af afgangsprojektet og øvrige moduler i Diplomuddannelse i uddannelses-, erhvervs- og karrierevejledning

# 8. Uddannelsens pædagogiske tilrettelæggelse

De udbydende institutioner vil i tilrettelæggelsen af den konkrete undervisning trække på relevante forskningsresultater og forskningsmiljøer i Danmark såvel som i udlandet. Den forskningsmæssige tilknytning til uddannelsen vil blive ajourført løbende.

## 8.1 Undervisnings- og arbejdsformer

Diplomuddannelsen i uddannelses-, erhvervs- og karrierevejledning er lagt an på, at den faglighed, som de studerende repræsenterer samt den praksis, de udøver eller ønsker at udøve vejledning i, inddrages i undervisningen og danner udgangspunkt for et tværgående samarbejde mellem de studerende, mellem de studerende og underviserne samt med de studerendes praksisfelt.

Uddannelsen indeholder en lang række forskellige studieaktiviteter, der tager udgangspunkt i, at læring finder sted på mange forskellige måder:

* Deltagelse af undervisere og studerende i studieaktiviteterne – initieret af underviser. Det kan være holdundervisning, akademisk vejledning etc. I denne kategori forventes underviserne at tage initiativet. Den studerende forventes aktivt at tage medansvar for at tilegne sig viden om faglige begreber, teorier og metoder gennem sin deltagelse i de underviser initierede aktiviteter samt at medvirke til at skabe et produktivt læringsmiljø for alle deltagere.
* Deltagelse af studerende i studieaktiviteterne – initieret af underviser. Det kan være holdmøder uden underviser, studiedage, studiebesøg etc. I denne kategori forventes underviserne at tage initiativet. Den studerende forventes aktivt at tage medansvar for at tilegne sig viden og færdigheder. Den aktive deltagelse sker gennem forberedelse, træning af konkrete professions- og erhvervsfærdigheder og løsning af studieopgaver - fysisk eller virtuelt. Træning sker bl.a. gennem deltagelse i samarbejdsprocesser der medvirker til at skabe et produktivt læringsmiljø for alle deltagere herunder på tværs af professioner og erhverv.
* Deltagelse af undervisere og studerende i studieaktiviteterne – initieret af studerende. Det kan være forumtimer, fremlæggelse af studieprodukter, temadage etc. I denne kategori forventes den studerende at tage initiativet. Den studerende forventes aktivt at tage ansvar for at tilegne sig viden og færdigheder om faglige begreber, teorier, metoder og informationssøgning gennem selvstændig arbejdstilrettelæggelse alene og i grupper. Herunder at kunne dokumentere resultater af studieprocesser gennem skriftlige og ikke-skriftlige produkter.
* Deltagelse af studerende i studieaktiviteterne – initieret af studerende. Det kan være selvstændige studier alene eller i samarbejde med andre studerende, herunder forberedelse, udarbejdelse af studieprodukter etc. I denne kategori forventes den studerende at tage initiativet. Den studerende forventes aktivt at tage ansvar for at tilegne sig studie- og professionskompetencer gennem sin deltagelse i de studenterinitierede aktiviteter og herunder medvirker til at skabe et produktivt læringsmiljø for alle deltagere.

## 8.2 Evaluering

Uddannelsens moduler evalueres i henhold til udbyderinstitutionernes systematik for arbejdet med kvalitetssikring- og udvikling. Evalueringerne indgår i den samlede kvalitetssikring og anvendes til løbende udvikling af uddannelsen.

# 9. Prøver og bedømmelse

Hvert modul afsluttes med en prøve med individuel bedømmelse efter karakterskalaen i Karakterbekendtgørelsen. Mindst 45 ECTS point – herunder afgangsprojektet - skal dokumenteres ved eksterne prøver.

Følgende moduler afsluttes med eksterne prøver:

Ob1 – Vejledning og vejleder

Ob2 – Vejledning og individ

Ob3 - Vejledning og samfund

Ob4 – Afgangsprojekt

Øvrige moduler bedømmes internt.

Prøveformerne fastlægges af udbyderinstitutionen. Prøveformerne kan være mundtlige eller skriftlige eller en kombination af disse. For prøver og eksamen gælder i øvrigt reglerne i Bekendtgørelse om prøver og eksamen i erhvervsrettede uddannelser og Bekendtgørelse om karakterskala og anden bedømmelse.

Andre forhold vedrørende eksamen fremgår af Studieordningens bilag 3 ”Prøveformer og prøvers tilrettelæggelse” samt udbyderinstitutionernes eksamensreglementer og studie- og eksamensvejledninger.

# 10. Merit og realkompetencevurdering

Der kan søges merit for uddannelsesmoduler, når den studerende har bestået uddannelseselementer fra en anden dansk eller udenlandsk videregående uddannelse. Afgørelsen om dette sker på grundlag af en konkret faglig vurdering af ækvivalensen mellem de berørte uddannelseselementer.

Der kan også søges om realkompetencevurdering, hvor den studerende kan få vurderet og godkendt alle sine kompetencer, uanset hvor og hvordan de er erhvervet.

Der kan således udstedes et kompetencebevis for moduler, hvis den studerendes samlede viden, færdigheder og kompetencer lever op til læringsmålene på et eller flere moduler. Og der kan udstedes et uddannelsesbevis for hele uddannelsen, hvis den studerendes samlede viden, færdigheder og kompetencer lever op til afgangsprojektet.

# 11. Censorkorps

Diplomuddannelse i Uddannelses-, erhvervs- og karrierevejledning benytter det af Uddannelses- og Forskningsministeriet godkendte censorkorps for det social- og samfundsfaglige område.

# 12. Studievejledning

Udbyderinstitutionerne udarbejder en vejledning til uddannelsen og dens moduler. Vejledningen indeholder information om uddannelsen, modulerne, undervisningen, vejledning, prøveformer mv.

# 13. Klager og dispensation

Klager over prøver indgives og behandles i henhold til Bekendtgørelse om prøver og eksamen ved erhvervsrettede uddannelser.

Klager over øvrige forhold behandles efter reglerne i Bekendtgørelse om diplomuddannelser. Alle klager indgives til institutionen

# 14. Overgangsordninger

Studerende, der har gennemført et eller flere moduler efter reglerne i den tidligere gældende bekendtgørelse sikres mulighed for at afslutte Diplomuddannelsen i uddannelses-, erhvervs- og karrierevejledning efter reglerne i den nuværende bekendtgørelse.

Institutionerne kan udbyde særlige forløb i forbindelse med afgangsprojekt, således at det sikres, at det samlede studieforløb for den enkelte studerende udgør i alt 60 ECTS-points.

Nærmere oplysninger om overgangsordninger vil fremgå af institutionernes hjemmesider.

# 15. Retsgrundlag

Studieordningens retsgrundlag udgøres af:

1. Bekendtgørelse om diplomuddannelser
2. Bekendtgørelse af lov om erhvervsrettet grunduddannelse og videregående uddannelse (videreuddannelsessystemet) for voksne
3. Bekendtgørelse af lov om åben uddannelse (erhvervsrettet voksenuddannelse) m.v.
4. Bekendtgørelse om prøver og eksamen i erhvervsrettede uddannelser
5. Bekendtgørelse om karakterskala og anden bedømmelse
6. Bekendtgørelse om fleksible forløb inden for videregående uddannelse for voksne

Retsgrundlaget kan læses på Retsinformation: <https://www.retsinformation.dk/>

# Bilag 1 ”Obligatoriske moduler”

## Modul Ob1: Vejledning og vejleder

ECTS-point: 10

Læringsmål:

Viden

* Skal have viden om teorier, metoder og praksis inden for karrierevalg og vejledning
* Skal have viden om det historiske og det videnskabsteoretiske grundlag for forskellige karriere- og vejledningsteorier samt vejledningsmetoder
* Skal kunne forstå og reflektere over sammenhængen mellem teori, metode og praksis
* Skal have viden om fagområdets etik

Færdigheder

* Skal kunne anvende karrierevalgsteoretiske og vejledningsmetodiske tilgange til uddannelses-, erhvervs- og karrierevejledning
* Skal kunne anvende og vurdere vejledningsfærdigheder i uddannelses-, erhvervs- og karrierevejledning
* Skal kunne evaluere vejledningsaktiviteter
* Skal kunne formidle faglige problemstillinger og overvejelser til både fagfæller og ikke-specialister

Kompetencer

* Skal kunne håndtere komplekse problemstillinger i uddannelses-, erhvervs- og karrierevejledningspraksis under hensyntagen til fagområdets etik
* Skal selvstændigt kunne indgå i fagligt og tværfagligt samarbejde om vejledningsopgaver
* Skal kunne identificere egne læringsbehov og udvikle egen viden, færdigheder og kompetencer

Indhold:

* Teorier og metoder inden for karrierevalg og vejledning
* Forskellige vejledningsteorier og deres videnskabsteoretiske grundlag
* Vejlederens professionalitet, rolle og funktion
* Planlægning, gennemførelse og evaluering af vejledning
* Vejlederens kommunikative færdigheder
* Etik i vejledning

## Modul Ob2: Vejledning og individ

ECTS-point: 10

Læringsmål:

Viden

* Skal have viden om psykologiske, sociologiske og læringsteoretiske perspektiver på forståelse af forudsætningerne for individets karriereudvikling og valg
* Skal have viden om det grundlæggende menneskesyn i forskellige teorier om individers karriereudvikling og valg
* Skal kunne forstå og reflektere over, hvordan perspektiv og forforståelse kan påvirke vejledningens praksis

Færdigheder

* Skal kunne anvende differentierede teoretiske og metodiske tilgange til afklaring af individets ressourcer og barrierer
* Skal kunne vurdere forskellige vejledningsfaglige tilgange og deres relevans for individer med forskellige forudsætninger og behov
* Skal kunne begrunde og formidle egne teori- og metodevalg og relatere disse til en konkret vejledningskontekst

Kompetencer

* Skal kunne håndtere specifikke problemstillinger i forhold til forskellige målgrupper
* Skal kunne identificere egne læringsbehov og udvikle egen praksis og rolleforståelse
* Skal selvstændigt kunne indgå i tværprofessionelt samarbejde i forhold til forskellige målgrupper og specifikke problemstillinger

Indhold:

* Menneskesyn i teorier om karriereudvikling, -valg og vejledning
* Teoretiske perspektiver på forståelsen af individet i en kulturel kontekst
* Psykologiske, sociologiske og læringsteoretiske perspektiver på forståelse af mennesket og dets udviklingsmuligheder
* Teoretiske og metodiske tilgange til analyse og vurdering af individers ressourcer, barrierer og vejledningsbehov
* Menneskesynet i vejledningspraksis og dets betydning for individets valg og valgprocesser

## Modul Ob3: Vejledning og samfund

ECTS-point: 10

Læringsmål:

Viden

* Skal have viden om uddannelsessystemet og arbejdsmarkedsforhold
* Skal have viden om og kunne reflektere over vejledningspolitiske målsætninger og indsatsområdet
* Skal have viden om og kunne reflektere over sociologiske forhold i relation til uddannelse og arbejdsmarked
* Skal kunne forstå og reflektere over etiske problemstillinger i forbindelse med globale udviklingstendensers betydning på individ-, organisations- og samfundsniveau

Færdigheder

* Skal kunne anvende og vurdere empiriske undersøgelser og sætte dem i relation til vejledningens praksis
* Skal kunne analysere, vurdere og formidle vejledningens samfundsmæssige funktion
* Skal kunne vurdere og begrunde vejledningsorganisationens praksis i relation til lovgrundlag

Kompetencer

* Skal kunne udvikle og implementere beslutninger om vejledningsfaglige indsatser inden for lovgrundlag og professionens etik
* Skal kunne identificere egne læringsbehov i relation til uddannelses- og arbejdsmarkedspolitik, sociologiske forhold og globalisering
* Skal kunne bidrage til udvikling af tværprofessionelt og tværsektorielt samarbejde

Indhold:

* Teorier som belyser sociologiske og uddannelses- og arbejdsmarkedspolitiske forhold, herunder globalisering
* Metoder for og videnskabsteoretiske perspektiver på empiriske undersøgelser af relevans for vejledning
* Arbejdsmarkedsforhold og uddannelsessystemets organisering
* Vejledningens samfundsmæssige funktion, lovgrundlag og organiseringsformer
* Vejlederens rolle og etik i en politisk styret organisation
* Tværprofessionelt og tværsektorielt samarbejde

# Bilag 2 ”Valgfrie moduler inden for uddannelsens faglige område”

## Modul Vf1: Valg og valgprocesser – teorier og praksisformer

ECTS-point: 10

Læringsmål:

Viden

* Skal have viden om teorier og metoder, som beskæftiger sig med forskellige vejledningsbehov, individuelle valgprocesser og karriereforløb
* Skal have viden om strukturelle og individuelle faktorer, der påvirker karrierevalg- og udvikling
* Skal kunne forstå og reflektere over sammenhængen mellem vejledningsfaglige problemstillinger, individets vejledningsbehov og valg af vejledningsmetoder og strategier

Færdigheder

* Skal kunne anvende teorier og metoder om karrierevalg- og valgprocesser i forhold til forskellige vejledningsbehov
* Skal kunne beskrive og vurdere forskellige teorier og metoders potentiale i forhold til at understøtte uddannelses- og karrierevalg
* Skal kunne formidle vejledningsfaglige overvejelser, der knytter sig til tilrettelæggelse, gennemførelse og evaluering af vejledning, der understøtter karrierevalg- og valgprocesser

Kompetencer

* Skal kunne håndtere og perspektivere vejledningsmetoder og strategier, der relaterer sig til forskellige målgrupper og vejledningsbehov
* Skal selvstændigt kunne indgå i vejledningsfaglige og tværfaglige samarbejder om udviklings- og dokumentationsarbejde i forhold til uddannelses- og karrierevalg
* Skal kunne identificere egne læringsbehov og strukturere egen læring i relation til karrierevalg og valgprocesser

Indhold:

* Teorier og metoder om karrierevalg- og valgprocesser med psykologisk, sociologisk og læringsteoretisk afsæt
* Teorier om karrierebegrebet og karriereforløb
* Empiriske undersøgelser af valgmønstre og karriereveje
* Metoder til valgforberedende og valgunderstøttende vejledningsaktiviteter

## Modul Vf2: Professionel vejledning i uddannelsesinstitutioner

Læringsmål:

Viden:

* Skal have viden om og reflektere over vejledningens rammer, vilkår og organisering i uddannelsesinstitutioner.
* Skal kunne forstå og reflektere over forskellige vejlederroller og -positioner i relation til vejledningens formål, målgrupper og samarbejdsrelationer.

Færdigheder:

* Skal kunne vurdere problemstillinger knyttet til vejledningsopgaven og -indsatsen i uddannelsesinstitutioner samt vælge relevante tilgange og handlinger og fagligt begrunde disse.
* Skal kunne udvælge og anvende forskellige vejledningsaktiviteter, metoder og organiseringsformer, der understøtter vejledtes trivsel og deltagelsesmuligheder.
* Skal kunne professionelt begrunde og formidle organisatoriske vejledningsstrategier både internt og eksternt i forhold til at understøtte vejledtes karrierekompetencer

Kompetencer:

* Skal kunne indgå i og facilitere fagligt og tværprofessionelt samarbejde både internt i uddannelsesinstitutionen og eksternt.
* Skal kunne forholde sig til og håndtere etiske dimensioner som vejleder, i forhold til vejledningens praksis, organisering og udvikling i en uddannelsesinstitution.
* Skal kunne udvikle egen professionelle vejledningspraksis i rammerne af en uddannelsesinstitution

**Indhold**

* Vejledningens formål, opgaver, organisering, rolle og synlighed i uddannelsesinstitutioner.
* Vejlederens position og rolle i institutionen, herunder krydspres, magtpositioner og den professionelle vejledningsetik.
* Vejlederens opgaver og relationsarbejde med elever og studerende.
* Uddannelsessociologiske- og psykologiske perspektiver på elever og studerendes deltagelsesmuligheder i uddannelsesforløb
* Tværprofessionelt samarbejde med interne og eksterne samarbejdsaktører

## Modul Vf3: Særlige vejledningsbehov

ECTS-point: 10

Læringsmål:

Viden

* Skal have viden om mennesker med særlige vejledningsbehov og kunne identificere, beskrive og vurdere disse.
* Skal have vejledningsteoretisk, psykologisk og sociologisk viden om relationer og netværkssamarbejde i et inklusionsperspektiv
* Skal have viden om uddannelses- og aktivitetsmuligheder samt støtteforanstaltninger i forbindelse med gennemførelse

Færdigheder

* Skal kunne anvende og vurdere teorier, metoder og redskaber, som kvalificerer vejledning for mennesker med særlige vejledningsbehov
* Skal kunne vurdere vejledningsfaglige problemstillinger relateret til mennesker med særlige vejledningsbehov og begrunde og vælge relevante vejledningsmetoder
* Skal kunne dokumentere og kvalitetsvurdere konkrete vejledningsaktiviteter og formidle disse tværfagligt til samarbejdspartnere og vejledtes netværk

Kompetencer

* Skal kunne håndtere komplekse og udviklingsorienterede situationer i vejlednings praksis
* Skal kunne initiere og indgå i tværfagligt samarbejde og samarbejde med vejledtes netværk
* Skal kunne identificere egne læringsbehov og udvikle kompetencer til at vejlede mennesker med særlige vejledningsbehov

Indhold:

* Psykologiske og sociologiske perspektiver på identifikation af særlige vejledningsbehov
* Inklusion, integration, marginalisering og stigmatisering
* Vejledningsteoretiske og - metodiske perspektiver på særlige vejledningsbehov som forudsætning for vejledtes samfundsmæssige deltagelse
* Netværksarbejde og initiering heraf
* Uddannelses- og aktivitetsmuligheder samt støtteforanstaltninger

## Modul Vf4: Karrierevejledning af voksne

ECTS-point: 10

Læringsmål:

Viden

* Skal have viden om karriere- og vejledningsteorier samt metoder i forbindelse med vejledningspraksis med voksne

* Skal have forståelse for og reflektere over faktorer af betydning for voksnes liv og karriere

Færdigheder

* Skal kunne analysere og vurdere karriererelaterede problemstillinger hos voksne
* Skal kunne vælge, anvende og begrunde relevante vejledningstilgange, –aktiviteter og vejlederroller
* Skal kunne formidle og drøfte relevante problemstillinger og løsningsmuligheder med målgruppen og relevante samarbejdsaktører.

Kompetencer

* Skal kunne håndtere voksnes karriereproblemstillinger og vejledningsbehov i et livslangt og livsbredt perspektiv
* Skal selvstændigt kunne indgå i fagligt og tværgående samarbejde med professionelle og målgruppens netværk, inden for rammerne af den vejledningsfaglige etik.
* Skal kunne udvikle egen vejledningspraksis

Indhold:

* Karrierebegrebet i et livslangt og livsbredt perspektiv
* Livslang læring og livslang vejledning for voksne.
* Samfundsmæssige tendenser af betydning for voksnes karriereudvikling
* Voksnes vejledningsbehov i forbindelse med karrierevalg og -skift
* Teoretiske og metodiske tilgange til vejledning af voksne

## Modul Vf5: Karrierelæring

ECTS-point: 5

Læringsmål:

Viden

* Skal have teoretisk, metodisk og didaktisk viden i relation til børn, unge og voksnes karrierelæring
* Skal kunne forstå og reflektere over sammenhænge mellem karrierelæring og karrierekompetence

Færdigheder

* Skal kunne anvende forskellige karriereteoretiske tilgange til at planlægge, gennemføre og evaluere karrierelæringsforløb
* Skal kunne analysere og vurdere forskellige karrierelæringsteorier og deres relevans for forskellige målgrupper
* Skal kunne begrunde og formidle valg af metoder til arbejdet med børn, unge og voksnes karrierelæring

Kompetencer:

* Skal kunne træffe begrundede valg af karrierelæringsaktiviteter og relatere disse til konkrete mål
* Skal kunne udvikle og tilrettelægge karrierelæringsforløb for børn, unge og voksne iforskellige kontekster

Indhold:

* Teoretiske perspektiver på forståelse af børn, unge og voksnes karrierelæring
* Teorier om karrierelæring og karrierekompetence
* Didaktik i forhold til karrierelæring
* Tværprofessionelt og –institutionelt samarbejde

## Modul Vf6: Karrierevejledning og kulturbevidsthed

ECTS-Point: 5

Læringsmål:

Viden:

* Skal have viden om teorier, metoder og praksisser ift. kultur, identitet, diversitet og mangfoldighed i relation til vejledningens formål om adgang og deltagelse i uddannelse, erhverv og karriere.
* Skal kunne forstå og reflektere over vejledning som dialogisk kommunikativ praksis, som skaber betingelser for forskellige perspektiver og positioner i vejledningen.

Færdigheder:

* Skal kunne vurdere teoretiske og praktiske problemstillinger i vejledningen knyttet til kultur, identitet, og normer, og på den baggrund kunne begrunde og vælge relevante vejledningsmetoder og løsningsmodeller
* Skal kunne anvende kultursensitive og normbevidste vejledningsfaglige tilgange og metoder ift. relevante målgruppers behov og forudsætninger.
* Skal kunne formidle praksisnære og faglige problemstillinger og løsninger i relation til deltagelsesmuligheder i vejledning, institution og samfund

Kompetencer:

* Skal kunne håndtere etisk komplekse situationer i vejledningspraksis i relation til kultur, identitet og normer
* Skal med en professionel tilgang kunne indgå i fagligt og tværfagligt samarbejde om udviklingsorienterede processer, der understøtter målgruppers deltagelses- og handlemuligheder i uddannelse, erhverv og karriere.
* Skal kunne udvikle egen praksis i relation til kulturbevidsthed i karrierevejledning

Indhold:

**Indhold**

* Antropologiske, sociologiske og psykologiske teorier om identitet, kultur, normer og implicitte positioner
* Strukturelle betingelser for deltagelse samt inklusions- og eksklusionsprocesser
* Kultursensitive og normbevidste vejledningstilgange og metoder
* Forforståelser blandt forskellige aktører i vejledningen

## Modul Vf7: Mentorskaber og mentorordninger

ECTS-point: 5

Læringsmål:

Viden

* Skal have viden om og indsigt i teorier om eksklusion og inklusion i forhold til uddannelsessystemet og arbejdsmarkedet
* Skal kunne forstå og reflektere over, hvornår og hvordan mentorordninger kan bidrage til valg og gennemførelse af uddannelse og beskæftigelse
* Skal have viden og forståelse for roller, relationer, magtaspekter og etiske dilemmaer i mentorskabet

Færdigheder

* Skal kunne vurdere specielle behov for støtte, udvikling og læring og tilbyde en relevant indsats
* Skal kunne formidle viden til og samarbejde med netværk og andre aktører omkring mentorskaber

Kompetencer

* Skal kunne håndtere komplekse og udviklingsorienterede problemstillinger i relation til varetagelse af mentorskab og udvikling af mentorordninger
* Skal selvstændigt kunne indgå i fagligt og tværfagligt samarbejde og bidrage til opbygning af en fælles forståelse af mentorskabets opgaver og etik
* Skal kunne identificere egne læringsbehov og strukturere egen læring i relation til udvikling af mentorrollen

Indhold:

* Den uddannelsespolitiske sammenhæng og baggrund for mentorindsats
* Mentorens rolle og opgave
* Magt og etik i mentorrelationen
* Motivation og læreprocesser

## Modul Vf8: Kollektive vejledningsformer

ECTS-point: 10

Læringsmål:

Viden

* Skal have viden om forskellige teoretiske tilgange til kollektive vejledningsformer
* Skal have viden om metode og praksis i forhold til kollektive vejledningsformer, herunder gruppevejledning
* Skal kunne forstå og reflektere over gruppedynamik og dennes betydning for processen.

Færdigheder

* Skal kunne organisere vejledning ved anvendelse af kollektive vejledningsformer
* Skal kunne begrunde og anvende kollektive vejledningsformer i uddannelses-, erhvervs- og karrierevejledning og vurdere relevansen af dem i forskellige sammenhænge
* Skal kunne vurdere og formidle vejledningsfaglige problemstillinger i relation til kollektive vejledningsformer til interne og eksterne samarbejdspartnere
* Skal kunne vurdere de etiske implikationer ved vejledning i kollektive sammenhænge.

Kompetencer

* Skal kunne håndtere komplekse og udviklingsorienterede problemstillinger i relation til planlægning, gennemførelse og evaluering af kollektive tilgange i vejledning
* Skal selvstændigt kunne indgå i fagligt og tværfagligt samarbejde om kollektive tilgange i vejledning
* Skal kunne identificere egne læringsbehov og strukturere egen læring i relation til at organisere, planlægge, gennemføre og evaluere kollektive tilgange i vejledning.

Indhold:

* Planlægning, gennemførelse og evaluering af kollektiv vejledningspraksis
* Teorier og metoder om kollektive tilgange i vejledning
* Vejlederens rolle og funktion i relation til kollektive tilgange i vejledning
* Gruppedynamiks betydning for vejledningsprocessen
* Etik knyttet til kollektive tilgange i vejledning.

## Modul Vf9: Vejledning og digitale medier

ECTS-point: 5

Læringsmål:

Viden

* Skal kunne forstå og reflektere over teorier, der beskæftiger sig med samfundsmæssige og individorienterede perspektiver på vejledning og digitale medier
* Skal have viden om og forståelse for kommunikationsmæssige samt vejledningsteoretiske og -metodiske forhold, der har betydning for vejledning og digitale medier

Færdigheder

* Skal kunne anvende og vurdere teorier, metoder og redskaber, som kvalificerer planlægning, udførelse og evaluering af vejledning på digitale medier
* Skal selvstændigt kunne formidle og begrunde forhold i relation til vejledning på digitale medier til interne og eksterne samarbejdspartner

Kompetencer

* Skal kunne håndtere komplekse og udviklingsorienterede problemstillinger i relation til planlægning, udførelse og evaluering af vejledning på digitale medier
* Skal selvstændigt kunne forholde sig til muligheder og udfordringer i forhold til vejledning på digitale medier inden for professionens etik

Indhold:

* Sociologiske og samfundsmæssige perspektiver på digital vejledning
* Digital vejledning i et brugerperspektiv
* Vejlederrollen i en digital sammenhæng
* Teori og praksisperspektiv på forskellige digitale vejledningsmedier

# Modul Vf10: Koordinerende funktioner i professionel vejledning

ECTS-point: 10

Læringsmål:

Viden:

* Har viden om rammer, roller og opgaver i relation til koordinerende funktioner i vejledning
* Har viden om og kan reflektere over problematikker, magtaspekter og etik i relation til at varetage en koordinerende funktion.

Færdigheder:

* Har viden om rammer, roller og opgaver i relation til koordinerende funktioner i vejledning
* Har viden om og kan reflektere over problematikker, magtaspekter og etik i relation til at varetage en koordinerende funktion.

Kompetencer:

* Kan håndtere komplekse og udviklingsorienterede problemstillinger i relation til koordinerede indsatser, herunder magtforhold og etik.
* Kan selvstændigt indgå i og tage ansvar for fagligt og tværgående samarbejde omkring en koordineret indsats og bidrage til fælles forståelse for opgaver i forhold til en sammenhængende plan for den vejledte.
* Kan identificere egne læringsbehov og udvikle egen praksis i relation til koordinerende vejledningsopgaver

Indhold:

* Samarbejde mellem aktører i både den professionelle og frivillige sektor samt med de vejledtes private netværk.
* Facilitering og koordinering af samarbejde mellem forskellige aktører
* Planlægning af sammenhængende forløb frem mod uddannelse og beskæftigelse
* Overgange, mestring, fastholdelse, deltagelse
* Vejledning af målgrupper i koordinerede indsatser

## Modul Vf11: Karrierevejledning og bæredygtighed

ECTS-points: 5

Læringsmål:

Viden

* Skal have viden om begreberne bæredygtighed og karrierevejledning og sammenhængen imellem disse i relation til karrierevejledning af børn, unge og voksne
* Skal kunne forstå og reflektere over forskellige politiske perspektiver og interessekonflikter i forhold til bæredygtighed, herunder FN´s 17 Verdensmål, i relation til karrierevejledning

Færdigheder

* Skal kunne vurdere vejledningsfagets rolle, mulighed og ansvar i arbejdet med karrierevejledning og bæredygtighed i et lokalt og globalt perspektiv
* Skal kunne udvikle, tilrettelægge, anvende og evaluere karrierevejledning for børn, unge og voksne som indeholder bæredygtighedsperspektiver
* Skal kunne træffe begrundede valg af vejledningsaktiviteter i et bæredygtighedsperspektiv

Kompetencer

* Skal selvstændigt kunne indgå i fagligt og tværfagligt udviklingsarbejde med fokus på et bæredygtighedsperspektiv samt egen rolle og etik i vejledning
* Skal kunne identificere egne læringsbehov og strukturere egne og den professionelle vejlednings læringsmuligheder og udviklingspotentialer i relation til understøttelse af bæredygtighedsperspektiver i vejledning

Indhold:

* Definitioner af bæredygtighed og karrierevejledning og betydningen af vejlederens rolle og etik i forhold hertil.
* Vejledningspraksis i forhold til børn, unge og voksne, som adresserer bæredygtighed
* Politiske prioriteringer og perspektiver på bæredygtighed, herunder FN´s 17 Verdensmål
* Fagligt og tværfagligt samarbejde om og udvikling af vejledning i et bæredygtighedsperspektiv

# Bilag 3 ”Prøveformer og prøvers tilrettelæggelse”

Gældende **fra 1. august 2025**

I henhold til Bekendtgørelse om prøver i erhvervsrettede videregående uddannelser, Bekendtgørelse om diplomuddannelser samt studieordningen for Diplomuddannelsen i uddannelses-, erhvervs- og karrierevejledning, har udbyderne af diplomuddannelsen fastsat nedenstående prøvebestemmelser:

# Generelle bestemmelser

## Formålet med prøverne

Formålet er at dokumentere, i hvilken grad de faglige mål for uddannelsen og dens elementer er opfyldt.

## Tilmelding til prøver samt afholdelse af syge- og omprøve

Tilmelding

Den studerende har samtidigt med sin tilmelding til uddannelsen indstillet sig til prøve og den enkelte uddannelsesinstitution kan fastsætte nærmere regler om framelding.

Uddannelsesinstitutionen meddeler eksaminanden tid og sted for prøvens afholdelse.

Omprøve og sygeprøve

Består den studerende ikke prøven, tilbydes omprøve, som normalt ligger sammen med de næste ordinære prøver eller i umiddelbar forlængelse af semestret. Den studerende kan være tilmeldt 3 gange til samme prøve.

Ved forfald på grund af dokumenteret sygdom tilbydes den studerende sygeprøve, som normalt ligger sammen med de næste ordinære prøver eller i umiddelbar forlængelse af semestret.

# Prøveformer

Prøveformen kan være skriftlig prøve, mundtlig prøve eller kombinationsprøve. Den enkelte uddannelsesinstitution fastsætter i sin studievejledning/eksamensvejledning, hvilken af de tre prøveformer der anvendes for det enkelte modul ifølge prøveallongen

Individuel prøve eller gruppeprøveDen studerende kan vælge at gå til individuel prøve eller gruppeprøve på op til 3 studerende

Såfremt der ønskes gruppeprøve, meddeler de studerende dette senest på et af institutionen fastlagt tidspunkt.

Individuel bedømmelseBedømmelsen er altid individuel, uanset om der er tale om individuel prøve eller gruppeprøve. Det betyder, at den enkeltes præstation altid skal kunne identificeres i produkter, såfremt de indgår i bedømmelsen.

Placering af prøverne i uddannelsesforløbetModulprøverne afslutter modulet.

## 

## Skriftlige prøver

Skriftlig prøve kan være individuel eller i gruppe på op til 3 studerende.

Individuel skriftlig prøveEn individuel skriftlig opgave udarbejdes alene af den studerende.

Skriftlig gruppeprøveVed aflevering i gruppe er indledning, problemformulering, metodeafsnit og konklusion fælles for gruppen.

Ved den øvrige tekst angives det, hvem der har udarbejdet hvilke dele.

1. Skriftlig prøve: Skriftlig opgave

En skriftlig opgave er en sammenhængende tekst, der udarbejdes på grundlag af en selvvalgt problemformulering. Opgaven skal vise den studerendes evner til anvendelse af begreber og teorier med henblik på ny viden, færdigheder og kompetencer. Analyse af centrale og eksemplariske praksisrelaterede situationer, som kan belyse relevante teoretiske og metodiske overvejelser. Bedømmelsen er individuel.

2. Skriftlig prøve: Skriftlig Case

En case er en kortere deskriptiv tekst, der skildrer en person, gruppe, situation eller et forløb fra praksis. Casen konstrueres på baggrund af indsamlede data.

Den studerende udarbejder sin case i form af en skriftlig opgave. I den skriftlige opgave danner casen afsæt for formuleringen af en problemstilling eller et undersøgelsesspørgsmål, som analyseres ved hjælp af relevante teorier og med inddragelse af aktuelle undersøgelser. Opgaven munder ud i mulige forslag til ændringer af praksis. Bedømmelsen er individuel.

3. Skriftlig prøve: Portfolio

Den studerende udarbejder en port folio i løbet af modulet.

En port folio er en systematisk og målrettet udvælgelse af skriftlige refleksioner over et eller flere udvalgte faglige temaer, som er blevet præsenteret i undervisningen, samt refleksioner over egen læreproces. Til prøven udarbejdes en sammenfatning af port folio.

Bedømmelsen er individuel.

4. Skriftlig prøve: Videoanalyse

Den studerende udarbejder en videosekvens, der skal rumme en central og eksemplarisk situation, som kan illustrere relevante, teoretiske og metodiske overvejelser.

I den skriftlige opgave danner videosekvensen afsæt for formuleringen af et eller flere undersøgelsesspørgsmål, som analyseres ved hjælp af relevante teorier og med inddragelse af aktuelle undersøgelser. Opgaven munder ud i mulige forslag til ændringer af praksis.

Varighed af det elektroniske produkt vil fremgå af den lokale vejledning.

Det elektroniske produkt indgår ikke i bedømmelsen.

Bedømmelsen er individuel

## Mundtlige prøver

En mundtlig prøve er en prøve, hvor kun den mundtlige besvarelse bedømmes.

Individuelle mundtlige prøverStuderende, der går til mundtlig prøve individuelt, udarbejder alene et eventuelt oplæg til prøven. Mundtlige prøver former sig som en samtale mellem eksaminand og eksaminator, hvori censor kan deltage.

Mundtlige gruppeprøverStuderende, der går til mundtlig prøve i gruppe, udarbejder eventuelle oplæg til prøven og går til prøve sammen.

Mundtlige prøver former sig som en samtale mellem eksaminander og eksaminator, hvori censor kan deltage.

5. Mundtlig prøve på grundlag af synopsis

En synopsis er en begrundet disposition på max. 1 side, der ved hjælp af stikord indkredser det teoretiske grundlag. Synopsis indgår ikke i bedømmelsen.

## Kombinationsprøver

En kombinationsprøve defineres som en mundtlig prøve kombineret med et produkt, som indgår i bedømmelsen.

Produktet kan udarbejdes af en studerende eller af en gruppe.

Ved skriftlige produkter gælder, at indledning, problemformulering og konklusion er fælles for gruppen. Ved den øvrige tekst angives det, hvem der har udarbejdet hvilke dele. Bedømmelsen er individuel.

Skriftlige oplægsformer til mundtlige kombinationsprøver indgår i bedømmelsen og er:

Skriftligt oplæg, skriftlig opgave og skriftlig opgave med praktisk produkt.

* Skriftligt oplæg indgår i bedømmelsen og kan være:

Case, portfolio, synopsis og lignende

* Skriftlig opgave indgår i bedømmelsen og kan være med praktisk produkt  
  Ved gruppefremstillet produkt gælder følgende: Indledning, problemformulering, metodeafsnit og konklusion er fælles for gruppen; ved den øvrige tekst angives det, hvem der har udarbejdet hvilke dele.
* Praktisk produkt indgår i bedømmelsen og kan være analogt, digitalt, eller et blandet format. Det praktiske produkt medbringes til prøven.

6. Mundtlig prøve kombineret med skriftligt oplæg

Et skriftligt oplæg er en sammenhængende tekst, der uddyber den valgte problemstilling og danner baggrund for den mundtlige prøve.

Den studerende udarbejder oplægget på grundlag af en selvvalgt problemformulering.

Oplæg og mundtlig præstation indgår samlet i bedømmelsen.

7. Mundtlig prøve kombineret med case

En case er en kortere deskriptiv tekst, der skildrer en person, gruppe, situation eller et forløb fra praksis. Casen konstrueres på baggrund af indsamlede data.

Ved den mundtlige prøve kommenterer og uddyber den studerende sin case og viser gennem anvendelse af relevante teorier og undersøgelser sin evne til at analysere praksis.

Der perspektiveres i forhold til handlemuligheder i praksis.

Case og mundtlig præstation indgår samlet i bedømmelsen.

8. Mundtlig prøve kombineret med portfolio

En port folio er en systematisk og målbevidst udvælgelse af skriftlige refleksioner over udvalgte faglige temaer, som er blevet præsenteret i undervisningen, samt refleksioner over egen læreproces.

Portfolio og mundtlig præstation indgår samlet i bedømmelsen.

9. Mundtlig prøve kombineret med skriftlig opgave

En skriftlig opgave er en sammenhængende tekst, der udarbejdes på grundlag af en selvvalgt problemformulering. Den studerende udarbejder en skriftlig opgave som grundlag for prøven. Skriftlig opgave og mundtlig præstation indgår samlet i bedømmelsen.

10. Mundtlig prøve kombineret med et elektronisk produkt.

Den studerende udarbejder et elektronisk produkt, der skal rumme centrale og eksemplariske situationer, som kan illustrere relevante, teoretiske og metodiske overvejelser.

Varighed af det elektroniske produkt vil fremgå af den lokale eksamensvejledning.

Elektronisk produkt og mundtlig præstation indgår samlet i bedømmelsen.

11. Mundtlig prøve kombineret med elektronisk produkt og skriftligt oplæg

Et skriftligt oplæg er en sammenhængende tekst, der uddyber den valgte problemstilling og danner baggrund for den mundtlige prøve.

Den studerende udarbejder et skriftligt oplæg og et selvproduceret elektronisk produkt, der illustrerer udvalgte dele af en vejledningssamtale.

Varighed af det elektroniske produkt vil fremgå af den lokale eksamensvejledning. Skriftligt oplæg og mundtlig præstation indgår samlet i bedømmelsen. Det elektroniske produkt indgår ikke i bedømmelsen.

12. Afgangsprojekt: Mundtlig prøve kombineret med stor, skriftlig opgave og evt. praktisk produkt.

Afgangsprojektet udarbejdes på grundlag af et af institutionen godkendt emne og en selvvalgt problemstilling. Se studieordningens kapitel 7.

I forbindelse med udarbejdelsen af afgangsprojektet dokumenterer den studerende, ud over opfyldelsen af de fastsatte mål for læringsudbytte, sine færdigheder til disponering af fagligt indhold, faglig argumentation samt håndtering af kilder og opstilling af litteraturliste.

Den skriftlige opgave, den mundtlige præstation og det eventuelle praktiske produkt indgår samlet i bedømmelsen.

I forbindelse med afleveringen af afgangsprojektet er det muligt at vedlægge bilag som supplerende materiale til det skriftlige, og eventuelle praktiske produkt. Bilag indgår ikke i bedømmelsen og kan ikke forventes læst af bedømmerne.

Bedømmelsen er individuel med ekstern censur.

# Særlige forhold

Anvendelse af hjælpemidler

Anvendelse af hjælpemidler, herunder elektroniske, er tilladte i forbindelse med udarbejdelse af bedømmelsesgrundlag og fremlæggelse til mundtlig prøve.

Eksaminanden er selv ansvarlig for at hjælpemidlerne er til stede, og at de virker.

Institutionen kan af kapacitetsmæssige hensyn fastsætte begrænsning i adgangen til at anvende elektroniske hjælpemidler.

## 

## Det anvendte sprog ved prøven

Prøverne aflægges normalt på dansk, medmindre undervisningen på modulet har været meddelt på et fremmedsprog, eller at væsentlige formål giver grundlag for dispensation.

I uddannelser, der udbydes på dansk, aflægges prøverne på dansk, medmindre det er en del af den enkelte prøves formål at dokumentere færdigheder i fremmedsprog.

Prøverne kan aflægges på svensk eller norsk i stedet for dansk, medmindre prøvens formål er at dokumentere eksaminandens færdigheder i dansk.

I uddannelser, der udbydes på engelsk eller et andet fremmedsprog, aflægges prøverne på dette sprog, medmindre det er en del af den enkelte prøves formål at dokumentere eksaminandens færdigheder i et andet sprog.

Uddannelsesinstitutionen kan desuden, hvor forholdene gør det muligt, tillade en eksaminand, der ønsker det, at aflægge en prøve på et fremmedsprog, medmindre prøvens formål er at dokumentere eksaminandens færdigheder i dansk.

## Særlige prøvevilkår

Uddannelsesinstitutionen tilbyder særlige prøvevilkår til eksaminander med fysisk eller psykisk funktionsnedsættelse, til eksaminander med tilsvarende vanskeligheder samt til eksaminander med et andet modersmål end dansk, når institutionen vurderer, at dette er nødvendigt for at ligestille disse eksaminander med andre i prøvesituationen. Det er en forudsætning, at der med tilbuddet ikke sker en ændring af prøvens niveau.

## 

## Brug af egne og andres arbejder

En eksaminand skal ved aflevering af en skriftlig besvarelse med sin underskrift bekræfte, at besvarelsen er udfærdiget uden uretmæssig hjælp.

Får institutionen bekræftet formodning om, at en eksaminand ikke overholder reglerne for retmæssig eksamensadfærd, herunder får eller giver uretmæssig hjælp, udgiver en andens arbejde for sit eget, anvender eget tidligere bedømt arbejde uden henvisning eller udviser forstyrrende adfærd, bortvises eksaminanden fra prøven.

I mindre alvorlige tilfælde giver uddannelsesinstitutionen først en advarsel.

En bortvisning medfører, at en eventuel karakter for den pågældende prøve bortfalder, og at eksaminanden har brugt et prøveforsøg.

Uddannelsesinstitutionen kan under skærpede omstændigheder beslutte, at eksaminanden skal bortvises fra institutionen i en kortere eller længere periode. I sådanne tilfælde gives en skriftlig advarsel om, at gentagelse kan medføre varig bortvisning.

## Bedømmelse

Prøver bedømmes internt eller eksternt, jf. Studieordningen kapitel 9.

Ved interne prøver foretages bedømmelsen af en eller flere undervisere udpeget af institutionen.

Ved eksterne prøver foretages bedømmelsen af eksaminator og af en eller flere censorer, der er beskikket af Styrelsen for Videregående Uddannelser.

## 

## Bedømmelse af den studerendes formulerings - og staveevne

Ved bedømmelsen af eksamenspræstationen i afgangsprojektet skal der lægges vægt på eksaminandens formulerings- og staveevne, hvis eksamenspræstationen er affattet på dansk.

Det kan påvirke karakterfastsættelsen med én karakter i såvel opad- som nedadgående retning. Institutionen kan dispensere herfra for eksaminander, der dokumenterer en relevant specifik funktionsnedsættelse.

## 

## Klage og anke

Klage  
Klager over forhold ved prøver indgives individuelt af eksaminanden til uddannelses- institutionen. Klagen skal være skriftlig og begrundet.

Klagen indgives senest 2 uger efter, at bedømmelsen af prøven er bekendtgjort på sædvanlig måde. Uddannelsesinstitutionen kan dispensere fra fristen, hvor usædvanlige forhold begrunder det.

Til brug for klagesagen skal eksaminanden efter anmodning have udleveret en kopi af den stillede opgave og ved prøver med skriftlig besvarelse tillige kopi af egen opgavebesvarelse.

Eksaminanden kan fortsætte uddannelsen under klagesagens behandling bortset fra, hvor andet er fastsat i bekendtgørelse eller i henhold til bekendtgørelse.

Klagen kan vedrøre

1. Eksaminationsgrundlaget, herunder prøvespørgsmål, opgaver og lignende, samt dets forhold til uddannelsens mål og krav
2. Prøveforløbet
3. Bedømmelsen

Uddannelsesinstitutionen forelægger straks klagen for bedømmerne, der har en frist på normalt 2 uger til at afgive en udtalelse.

Bedømmerne skal udtale sig om de faglige spørgsmål i klagen.

Klageren skal have mulighed for at kommentere udtalelserne inden for en frist af normalt 1 uge.

Uddannelsesinstitutionen afgør klagen på grundlag af bedømmernes faglige udtalelser og klagerens kommentarer til udtalelserne.

Afgørelsen, der skal være skriftlig og begrundet, kan være:

1. Tilbud om ny bedømmelse (ombedømmelse), dog ikke ved mundtlige prøver
2. Tilbud om ny prøve (omprøve)
3. At klageren ikke får medhold i klagen

Kun når bedømmerne er enige om det, kan uddannelsesinstitutionens afgørelse gå ud på, at klageren ikke får medhold.

Uddannelsesinstitutionen skal straks give klageren og bedømmerne meddelelse om afgørelsen. Går afgørelsen ud på tilbud om ombedømmelse eller omprøve, skal klageren informeres om, at ombedømmelse eller omprøve kan resultere i en lavere karakter.

Accept af tilbud om ombedømmelse eller omprøve skal ske senest 2 uger efter meddelelse om, at afgørelsen er afgivet. Ombedømmelse eller omprøve skal finde sted snarest muligt.

Er bevis udstedt, skal uddannelsesinstitutionen inddrage beviset, indtil bedømmelsen foreligger og eventuelt udstede et nyt bevis.

Til ombedømmelse og omprøve udpeges nye bedømmere. Ved ombedømmelse skalbedømmerne have forelagt sagens akter: Opgaven, besvarelsen, klagen, de oprindelige bedømmeres udtalelser med klagers bemærkninger hertil samt institutionens afgørelse.

Bedømmerne meddeler uddannelsesinstitutionen resultatet af ombedømmelse vedlagt en skriftlig begrundelse.

Uddannelsesinstitutionen giver klageren meddelelse om bedømmelsen og begrundelsen for bedømmelsen.

Omprøve og ombedømmelse kan resultere i en lavere karakter.

Anke af afgørelseKlageren kan indbringe uddannelsesinstitutionens afgørelse vedrørende faglige spørgsmål for et af institutionen nedsat ankenævn, der træffer afgørelse. Klageren indgiver anken til uddannelsesinstitutionen. Anken skal være skriftlig og begrundet.

Anken skal indgives senest 2 uger efter, at klageren er gjort bekendt med uddannelsesinstitutionens afgørelse. Uddannelsesinstitutionen kan dispensere fra fristen, hvor usædvanlige forhold begrunder det.

Uddannelsesinstitutionen nedsætter i samarbejde med censorformandskabet et ankenævn hurtigst muligt efter indgivelse af en anke.

Der kan nedsættes permanente ankenævn. Nævnet består af to beskikkede censorer, en eksaminationsberettiget lærer og en studerende inden for fagområdet.

Ankenævnets virksomhed er omfattet af forvaltningsloven, herunder om inhabilitet og tavshedspligt. Ankenævnet træffer afgørelse på grundlag af det materiale, som lå til grund for institutionens afgørelse og eksaminandens begrundede anke.

Ankenævnets afgørelse, der skal være skriftlig og begrundet, kan være:

1. Tilbud om ombedømmelse ved nye bedømmere, dog ikke ved mundtlige prøver
2. Tilbud om omprøve ved nye bedømmere
3. At klageren ikke får medhold i anken

Ankenævnets afgørelse meddeles uddannelsesinstitutionen snarest muligt og ved vintereksamen senest 2 måneder og ved sommereksamen senest 3 måneder efter, at anken er indgivet til institutionen.

Kan anken ikke behandles inden for denne frist, skal uddannelsesinstitutionen hurtigst muligt underrette klageren herom med angivelse af begrundelsen herfor og oplysning om, hvornår anken forventes færdigbehandlet.

Uddannelsesinstitutionen giver hurtigst muligt klageren meddelelse om og bedømmerne kopi af afgørelsen.

Går afgørelsen ud på tilbud om ombedømmelse eller omprøve, skal klageren informeres om, at ombedømmelse eller omprøve kan resultere i en lavere karakter.

Ankenævnets afgørelse kan ikke indbringes for anden administrativ myndighed.